Sacrosanctæ ac venerabili ecclesiæ que vocatur Cluniacus, qui est situs in pago Matisconense, et est constructus in honore Dei omnipotentis et beatorum apostolorum Petri et Pauli, ubi venerabilis donnus Aimardus abbas, cum monachis suis, Deo militare videntur. Igitur, in Dei nomine, ego Ermoaldus, consentiente uxore mea, in exitu anime meæ tractavi casum humanitatis, ut pius Dominus veniam michi prestare dignetur de peccatis meis. Iccirco cedo ad ipsum monasterium jam dictum aliquid de rebus meis que sunt in villa Maciriaco, hoc est curtilum cum supraposito et vineam simul tenente. Si quis vero, si ullus homo aut aliqua intromissa persona, que contra hanc donationem calumniare presumpserit, iram Dei omnipotentis et sancti Petri incurrat et hec donatio firma stabilisque permaneat. S. Stephani, Amalbertus, Adalardus, Odila qui donationem istam in elemosinario usu donaverunt et fi[r]mari rogaverunt. Stephanus et Amalbertus fidem fecerunt de legittima carta et firmaverunt. S. Adaloni. S. Albaldi, Gauselmi. S. Benedicti. S. Girberti. S. Gontardi. Ego frater Boso scripsi, datavi die dominico, in mense martio, anno primo regnante Lotthario rege.